REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/408-21

6. oktobar 2021. godine

B e o g r a d

ZAPISNIK

44. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 6. OKTOBRA 2021. GODINE

Sednica je počela u 12,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Olivera Pešić, Ana Čarapić, Vladimir Marinković i Milorad Mijatović.

Sednici su prisustvovali zamenici članova: Ana Beloica (zamenik Sonje Vlahović i Velibor Milojičić (zamenik Gorana Kovačevića).

Sednici nisu prisustvovali članovi Odbora: Nikola Jolović, Duško Tarbuk, Boban Birmančević, Bratimir Vasiljević, Dušan Bajatović, Ljiljana Kuzmanović Vujaković, Zoltan Pek, Vojislav Vujić, niti njihovi zamenici.

 Sednici je, kao predstavnik Ministarstva finansija, prisustvovao Marijan Blešić, rukovodilac Grupe.

Na predlog predsednika Odbora, Odbor je jednoglasno (sa devet glasova „za“) utvrdio sledeći:

D n e v n i r e d:

 1. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 011-1636/21 od 17. septembra 2021. godine), u pojedinostima.

**PRVA TAČKA DNEVNOG REDA: Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 011-1636/21 od 17. septembra 2021. godine), u pojedinostima.**

Odbor je, jednoglasno (sa 9 glasova ,,za,,), odlučio da prihvati amandman Vlade na član 13. Predloga zakona.

Odbor je, jednoglasno (sa 9 glasova ,,za,,), odlučio da odbije amandman narodnog poslanika Đorđa Komlenskog podnetog na član 10. Predloga zakona.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je odlučio da podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama o dopunama Zakona o poreskom postupku i poreskoj aministraciji.

Odbor je odlučio da predloži Narodnoj skupštini da **prihvati** sledeći amandman:

* na član 13. koji je podnela Vlada.

Odbor je odlučio da predloži Narodnoj skupštini da **odbije** sledeći amandman:

* na član 10. koji je podneo narodni poslanik Đorđe Komlenski.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 12,05 časova.

Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić